कर्नाटक में मंत्रियों ने राजभवन तक निकाला मार्च  
8 मंत्रियों की टीम ने भूमि घोटाले में येदियरुप्पा के खिलाफ मुकदमा चलाने की अनुमति से संबंधित राज्यपाल के फैसले की प्रति मुहैया कराने की मांग की।
कर्नाटक के आठ मंत्रियों की एक टीम ने शनिवार को राजभवन तक मार्च निकाला और कथित भूमि घोटाले में मुख्यमंत्री बीएस येदियरुप्पा के खिलाफ मुकदमा चलाने की अनुमति से संबंधित राज्यपाल हंसराज भारद्वाज के फैसले की प्रति मुहैया कराने की मांग की।  कर्नाटक के कानून मंत्री एस सुरेश कुमार के नेतृत्व में एक टीम ने येदियुरप्पा के आधिकारिक आवास से राजभवन तक एक किलोमीटर से अधिक की दूरी तय की।  भारद्वाज की कार्रवाई पर आपत्ति व्यक्त करते हुए येदियुरप्पा ने शुक्रवार को उन्हें एक पत्र लिखकर कहा था, यह अत्यंत दुर्भाग्यूपर्ण है कि राज्य के संवैधानिक प्रमुख होते हुए आपने अपने द्वारा जारी आदेश की एक प्रति मुझे नहीं सौंपी और इस तरह के आदेश की सूचना मीडिया को दे दी गई। राज्यपाल ने शुक्रवार को मुख्यमंत्री के खिलाफ मुकदमा चलाने की अनुमति दी थी।